മദ്രസയ്ക്കുള്ളില് വിദ്യാര്ത്ഥികളുടെ മുടി നിര്ബന്ധിച്ച് വെട്ടി ഇസ്ലാം പുരോഹിതന് അറസ്റ്റില് റായ്പൂര് മദ്രസയ്ക്കുള്ളില് വിദ്യാര്ത്ഥികളുടെ മുടി നിര്ബന്ധിച്ച് വെട്ടിയ പുരോഹിതനെ പോലീസ് അറസ്റ്റ് ചെയ്തു . ലക്ഷ്മിപൂരിലെ മദ്രസയിലെത്തിയ ആറ് വിദ്യാര്ത്ഥികളുടെ മുടിയാണ് അദ്ധ്യാപകന് നിര്ബന്ധിച്ച് വെട്ടിയത് . റായ്പൂര് ഉപാസിലയ്ക്ക് കീഴിലുള്ള ബാംനി യൂണിയനിലെ കാസിര് ദിഗി പാര് അലിം മദ്രസയുടെ അസിസ്റ്റന്റ് അധ്യാപകനായ മോന്സുറുല് കബീര് ആണ് അറസ്റ്റിലായത്. വിദ്യാര്ത്ഥികളുടെ മുടി മോന്സുറുല് കബീര് വെട്ടുന്ന വീഡിയോ സോഷ്യല് മീഡിയയില് പ്രചരിച്ചിരുന്നു . സംഭവത്തിനെതിരെ രക്ഷിതാക്കളും, വിദ്യാര്ത്ഥികളും പ്രതിഷേധവുമായി രംഗത്തെത്തി . തുടര്ന്നാണ് കബീറിനെ അറസ്റ്റ് ചെയ്തതെന്ന് റായ്പൂരിലെ ഉന്നത പോലീസ് ഉദ്യോഗസ്ഥന് അബ്ദുല് ജലീല് പറഞ്ഞു . എല്ലാ വിദ്യാര്ത്ഥികളോടും അവരുടെ ദഖില് പരീക്ഷയ്ക്ക് മുമ്ബ് മുടി മുറിക്കാന് താന് ആവശ്യപ്പെട്ടതായും, അവര് അത് അനുസരിക്കാത്തത് കൊണ്ടാണ് താന് മുടി മുറിച്ചതെന്നുമാണ് മോന്സുറുല് കബീര് പോലീസിനോട് പറഞ്ഞത് . മോന്സുറുല് കബീറിനെ സസ്പെന്ഡ് ചെയ്യുമെന്ന് മദ്രസ അധികൃതര് അറിയിച്ചു..